2.

Člen 2 se nadomesti z naslednjim besedilom: „Člen 2 1. Nemčija zagotovi, da: (a) se brez poseganja v ukrepe Direktive 2001/89/ES in zlasti člene 9, 10 in 11 Direktive: (i) prašiči ne prevažajo z gospodarstev znotraj območij iz Priloge I(A); (ii) prevoz prašičev za zakol z gospodarstev izven območij iz Priloge I(A) v klavnice na navedenih območjih in premiki prašičev čez omenjena območja dovolijo samo: — po glavnih cestah ali železnici; in — v skladu s podrobnimi navodili, ki jih zagotovi pristojni organ, da se med prevozom prepreči neposreden ali posreden stik zadevnih prašičev z drugimi prašiči; (b) se prašiči ne odpošiljajo z območij iz Priloge I(B) na druga območja znotraj Nemčije, razen za neposredni prevoz: (i) klavnih prašičev za takojšni zakol v klavnico, pod pogojem, da prašiči izvirajo z enega samega gospodarstva; (ii) plemenskih prašičev in pitancev na gospodarstvo, pod pogojem, da so prašiči najmanj 30 dni ali od rojstva, če so stari manj kot 30 dni, bivali na enem samem gospodarstvu: — na katero v 30 dneh neposredno pred odpošiljanjem prašičev niso bili sprejeti živi prašiči; ter — na katerem so bili rezultati kliničnega pregleda, opravljenega v skladu s poglavjem IV(D)(2) Priloge k Odločbi 2002/106/ES, negativni. 2. Z odstopanjem od odstavka 1(a) lahko pristojni organ dovoli prevoz prašičev z gospodarstva iz območij iz Priloge I(A), vendar zunaj okuženega ali ogroženega območja: (a) neposredno v klavnico, ki je na navedenih območjih, ali, v izjemnih primerih, za takojšni zakol v posebej določene klavnice v Nemčiji, ki so zunaj navedenih območij, pod pogojem, da se prašiči odpošiljajo z gospodarstva, na katerem so bili rezultati kliničnega pregleda, opravljenega v skladu s poglavjem IV(D)(3) Priloge k Odločbi 2002/106/ES, negativni; (b) na gospodarstvo znotraj navedenih območij, pod pogojem, da so prašiči najmanj 45 dni ali od rojstva, če so stari manj kot 45 dni, bivali na enem samem izvornem gospodarstvu: (i) na katero v 45 dneh neposredno pred odpošiljanjem prašičev niso bili prejeti živi prašiči; (ii) na katerem so bili rezultati kliničnega pregleda, opravljenega v skladu s poglavjem IV(D)(2) in drugim do četrtim odstavkom poglavja IV(D)(4) Priloge k Odločbi 2002/106/ES, negativni; (c) z odstopanjem od točke (b)(i) lahko Nemčija: (i) zmanjša 45-dnevno obdobje na 20-dnevno obdobje pod pogojem, da šest mesecev neposredno pred odpošiljanjem prašičev izvorno gospodarstvo iz točke (b) z enega in istega gospodarstva ni prejelo nobenih drugih prašičev razen mladic; ali (ii) začasno ustavi uporabo pogoja iz odstavka 2(b)(i), če izvorno gospodarstvo iz tega odstavka ni prejelo nobenih drugih prašičev razen mladic, katerih vzorci so bili laboratorijsko pregledani in vzeti 10 dni pred odpošiljanjem, rezultati naslednjih preiskav pa so bili negativni, in sicer: — testa za odkrivanje protiteles; in — dveh zaporednih testov z razmakom sedmih dni za odkrivanje genoma klasične prašičje kuge (RT-PCR), opravljenih v nacionalnem referenčnem laboratoriju. 3. Z odstopanjem od odstavka 1(a) lahko pristojni organ dovoli neposreden prevoz prašičev z gospodarstva na ogroženem območju na posebej določeno gospodarstvo, na katerem ni prašičev in ki je na istem ogroženem območju, pod pogojem: (a) da se tak prevoz opravi v skladu s pogoji iz člena 11(1)(f) in člena 11(2) Direktive 2001/89/ES; (b) da so bili rezultati preiskav za gospodarstvo, iz katerega se odpošiljajo prašiči, opravljeni v skladu s poglavjem IV(D)(2) Priloge k Odločbi 2002/106/ES, negativni. 4. Z odstopanjem od odstavka 1(a) lahko pristojni organ dovoli neposreden prevoz prašičev z gospodarstva na ogroženem področju na določeno gospodarstvo na okuženo področje, pod pogojem: (a) da se določeno namembno gospodarstvo nahaja najmanj 10 km od nacionalne meje z drugo državo članico in da na tem gospodarstvu ni bilo prašičev najmanj 21 dni po zaključku čiščenja in razkuževanja v skladu s členom 12 Direktive 2001/89/ES; (b) da je bilo določeno namembno gospodarstvo trikrat čiščeno in razkuženo pod veterinarskim nadzorom pred vstopom prašičem na to gospodarstvo; (c) da vsi prašiči prispejo na določeno namembno gospodarstvo v obdobju 20 dni; (d) da se prašičem na določenem namembnem gospodarstvu v skladu s poglavjem IV(E) Priloge k Odločbi 2002/106/ES odvzame vzorce za serološke preiskave, ki niso bili vzeti prej kot 40 dni po prihodu zadnjih prašičev iz točke (c); (e) da noben prašič ne zapusti določenega namembnega gospodarstva, razen, po pregledu iz točke (d), za neposreden zakol v klavnici, ki se nahaja v območjih, naštetih v Prilogi I(A). Pristojni organi v Nemčiji evidentirajo vse navedene prevoze prašičev in o tem takoj uradno obvestijo Komisijo v Stalnem odboru za prehranjevalno verigo in zdravje živali.“